ઉત્તર અને દક્ષિણ કેરોલિનાને વીજપુરવઠો પૂરો પાડતી કંપની ડયૂક એનર્જી પણ ગ્રાહકોને ચેતવણી આપી ચૂકી છે કે હરિકેન ત્રાટકવાને પગલે ૩૦ લાખ ગ્રાહકોનો વીજપુરવઠો ખોરવાઈ શકે છે. તમામ સુધી વીજપુરવઠો ફરી પહોંચતો કરવામાં કેટલાંય સપ્તાહ નીકળી જશે. લોકો જીવનજરૂરી વસ્તુ ખરીદવા મોલ્સમાં ઊમટી પડયાં હતાં. મકાનોને સીલ કરવા માટે પ્લાયવૂડની મોટી માગ હતી. બ્રેડ, કેન્ડ, મીટ, પાણી અને બેટરીની ખરીદી પર લોકો ખાસ ધ્યાન આપી રહ્યાં હતાં.